آآ الاخ بقى اللي هو بيقول ان هو بيدخل خلف الامام ده الصف الاول مكتمل يلاقي الصف التاني جماعة بيبتدوا الصف من على اليمين وساعات جماعة يبتدونا على الشمال. وساعات والواحد بيستغرب من دي الاقي جماعة اليمين وجماعة على الشمال
انا شفت هذا المنظر. واحد واقف على الشمال. لقى واحد واقف قام جاي واقف جنبه وجه واحد واقف جنبه فواحد قال لك ازاي الصف يبتدي من على الشمال؟ قام قام قعد يكلمه وهم في الصلاة. يا جماعة تعالوا الصف يبتدي مع اليمين. ما رضوش يتكلموا. يا جماعة اسمعوا الكلام قام سايبكم
وقام واقف فين وقام واقف في اليمين بقى هو واقف في اليمين وهم واقفين في الشمال. طبعا هذا كله لا يجوز آآ مسألة ان الصف يبتدي من خلف الامام ورد فيه حديث رواه ابو داوود باسناد ضعيف
وهو قوله صلى الله عليه وسلم وسطوا الامام وسدوا الخلل. وسطوا الامام يعني خلوا الامام في الوسط. يعني انت بتبتدي من خلف الامام وبعدين الصف يبتدي يروح يمين ويروح شمال من خلف الامام. لكن كما قلت هذا حديث ضعيف. فاذا دخل المسلم وجد الصف بدأ من اي آآ جهة
فليلتحم بالصف لانه لا يجوز له في هذه الحالة ان يقف وحده ان يترك الصف
